Diari Oficial de la Generalitat Valenciana


Sumari del DOGV 5945, del 02-02-2009 (2009/769)

ACORD de 26 de juny de 2008, de la Comissió Territorial d'Urbanisme de València, relatiu a la modificació puntual número 1 del Pla General de Benifairó de la Valldigna.
------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/769


Data del document
:   26-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Benifairó de la Valldigna
    * pla d'urbanisme

ACORD de 26 de juny de 2008, de la Comissió Territorial d'Urbanisme de València, relatiu a la modificació puntual número 1 del Pla General de Benifairó de la Valldigna. [2009/769]  
Vist l'expedient remés per l'Ajuntament de Benifairó de la Valldigna relatiu a la modificació puntual número 1 del Pla General (d'ara endavant PG), es ressalten els següents:  
Antecedents  
U. Tramitació municipal  
El projecte es va sotmetre a informació pública per acord plenari de 12 de febrer de 2007. Transcorregut el període d'exposició pública (DOCV núm. 5570, de 3 d'agost de 2007, anunci en el diari Levante de 2 de juliol de 2007), en el qual no es van presentar al·legacions, sobre el projecte va recaure aprovació provisional el 3 de setembre de 2007.  
Dos. Documentació  
El projecte consta de memòria justificativa i plànols d'ordenació.   
Tres. Objecte  
Es proposa requalificar 4.881 m², aproximadament dues terceres parts, d'una illa de sòl urbà d'ús industrial a residencial. L'illa està situada al nord del nucli urbà i limita:  
- Nord: carrer Redessan.  
- Sud: carretera del Rajolar.  
- Est: avinguda de la Valldigna.  
- Oest: carrer de Teodor Llorente.  
Quatre. Determinacions del projecte   
El projecte es justifica en la necessitat dotar d'homogeneïtat tota l'illa i donar-li un únic ús a aquesta, el residencial. Cal destacar que hi ha construccions anteriors a aquesta modificació, per la qual cosa se'ls aplicarà el règim de fora d'ordenació de l'article 111 de la Llei 16/2005, urbanística valenciana (d'ara endavant LUV).  
Amb la modificació proposada les determinacions urbanístiques de l'àmbit són les següents:  
Fitxa de planejament i fitxa de gestió  
  
\* \* \* \* \*  
  
\* \* \* \* \*  
En aplicació dels articles 141 (per analogia) i 212 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística (d'ara endavant ROGTU), s'ha pres com a referència una àrea virtual per a calcular si la relació del nou índex de sòl dotacional (ISD) i l'índex d'edificabilitat bruta (IEB) és superior a la de l'índex de sòl dotacional i l'índex d'edificabilitat bruta anterior. L'àrea virtual, composta del sòl de l'àmbit i el circumdant, té els paràmetres següents:  
Segons s'observa, s'ha produït una disminució de l'edificabilitat i s'han mantingut les dotacions; per això, i amb les dades del quadre anterior, l'ISDa/IEBa = 0,4755 i l'ISDn/IEBn = 0,4791.  
Cinc. Informes sol·licitats  
S'han sol·licitat informes els organismes següents:  
- Conselleria Medi Ambient, Aigua, Urbanisme i Habitatge. DG d'Habitatge.  
- Confederació Hidrogràfica del Xúquer.  
- Conselleria d'Educació. DG de Règim Econòmic.  
Sis. Aigua i sanejament  
- Aigua:   
Amb data 13 de novembre de 2007 té entrada un informe de recursos hídrics emés per Hidra, Gestión Integral del Agua, SA, del següent tenor literal:  
«Tenint en compte les previsions d'ampliació urbanística reflectides en el PGOU:  
- 438 habitatges.  
- Superfície per a usos industrials: 181.226 m².  
S'han aplicat les dotacions corresponents per a obtenir el cabal demandat una vegada que les previsions del PGOU estiguen consolidades; se li ha afegit la demanda prevista per a la resta de l'abastiment, i s'ha obtingut un cabal que s'ha de subministrar en el dia de màxim consum d'uns 159 m³/h. L'abastiment disposa d'una capacitat d'emmagatzemament en el seu depòsit de 1.000 m³; en aquests moments disposa d'una captació que subministra 146 m³/h i pròximament es posarà en marxa una segona captació capaç de subministrar 150 m³/h, per tant es disposarà d'uns recursos totals de 296 m³/h. En efectuar el balanç entre els recursos i la demanda (296 m³/h - 159 m³/h), obtenim un excedent de 137 m³/h que suposa un 46%, i en ser excedent superior al 25% queda garantit el subministrament fins i tot en situacions de sequera.  
Per tant, l'abastiment de Benifairó de la Valldigna tindrà la capacitat i suficiència per a poder subministrar aigua potable una vegada que estiguen consolidades les previsions del PGOU, mantenint les garanties de subministrament a tota la població».  
En data 10 de desembre de 2007 se sol·licita informe a la Confederació Hidrogràfica del Xúquer, el qual en data de hui no ha sigut emés.  
- Sanejament:  
L'Ajuntament ha aportat informe de l'Entitat de Sanejament, datat el 15 de juliol de 2004, que conclou amb l'afirmació que «amb les actuals condicions de funcionament, l'EDAR de Benifairó de la Valldigna no genera molèsties significatives a la població ni per sorolls ni per olors».   
Cal destacar que ambdós informes, el de recursos hídrics i de sanejament, són els que van ser presentats durant la tramitació del Pla General de Benifairó de la Valldigna.  
Set. Planejament vigent  
Benifairó de la Valldigna disposa de Pla general aprovat per la Comissió Territorial d'Urbanisme en data 4 d'agost de 2005.  
Huit. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 23 de maig de 2008, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
La tramitació ha sigut correcta, d'acord amb el que estableix l'article 83 de la LUV, per remissió de l'article 94.1 de la mateixa llei, i la documentació està completa, a l'efecte del compliment del que preceptua l'article 64 de la LUV.  
Segon. Justificació de la reserva dotacional  
Es compleix el que preceptua l'article 212 del ROGTU i, per analogia, l'article 17 de l'annex del Decret 201/1998, que aprova el Reglament de Planejament de la Comunitat Valenciana (d'ara endavant RPCV) ja que la relació de l'ISD/IEB proposat és superior a la de l'ISD/IEB anterior:  
ISDn/IEBn = 0,4791 (ISDa/IEBa = 0,4755  
Tercer. Reserva d'habitatge protegit   
El projecte reserva un 10% de l'edificabilitat total residencial a la construcció d'habitatges protegits, complint així el que estableix la disposició transitòria 8ª del ROGTU.  
Quart. Valoració global  
Les modificacions dels plans estan regulades en l'article 94 de la LUV. L'article 94.2 estableix el següent: «Les noves solucions proposades hauran de mantenir l'equilibri de les dotacions públiques i suplementar, si és el cas, la xarxa primària i secundària de dotacions de manera que complisquen els criteris de qualitat, capacitat i idoneïtat exigits per aquesta llei». Es compleixen aquest article i el 212 del ROGTU, com s'ha explicat en el fonament jurídic segon, per la qual cosa es pot concloure que les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com es recull en l'article 85 LUV.  
Pel que fa a l'abastiment d'aigua potable, durant la celebració de la sessió de la Comissió Territorial de València el representant del Ministeri de Medi Ambient aporta un informe favorable de data 19 de juny de 2008 a la modificació puntual número 1 del PG, al terme municipal de Benifairó de la Valldigna (València). Per tractar-se de planejament general, i tenint en compte el grau de definició d'aquest tipus de plans, hi ha aspectes en relació a la disponibilitat de recursos hídrics que no han pogut ser analitzats. Per això, prèviament a l'aprovació del corresponent planejament de desenvolupament, s'haurà de sol·licitar un nou informe a aquest organisme de conca perquè es pronuncie sobre els aspectes esmentats, sense que en cap cas puga entendre's aplicable el paràgraf 4t de l'article 25.4 del Text Refós de la Llei d'Aigües.  
Durant la sessió de la Comissió Informativa de 17 de juny de 2008, la representant de la Conselleria d'Educació posa de manifest la necessitat que aquest expedient obtinga informe favorable de la Direcció General de Règim Econòmic de l'esmentada Conselleria.  
Cinqué. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, en relació amb l'article 10.a del Decret 162/2007, de 21 de setembre, del Consell, pel qual s'aprova el Reglament dels Òrgans Territorials i Urbanístics de la Generalitat Valenciana.   
A la vista del que antecedeix la Comissió Territorial d'Urbanisme de data 26 de juny de 2008, per unanimitat, acorda:  
Aprovar definitivament la modificació puntual número 1 del Pla General de Benifairó de la Valldigna.   
Per al segellament del projecte, l'Ajuntament haurà d'aportar dues còpies en suport digital.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data d'aquesta publicació.  
Si escau, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica d'aquesta Conselleria, en relació amb l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data d'aquesta publicació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 26 de juny de 2008.- La secretària de la Comissió Territorial d'Urbanisme: Concepción del Campo Ram de Viu.